**Dracula din oglindă**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când te văd nu mai respir

ard frumoaso ca un rug

și-s mai rău ca un vampir

dacă moartea iar ți-o sug

Ard frumoaso ca un rug

suflă zău să nu mă sting

înhămat cu toamna-n jug

pentru iarnă totuși ning

Suflă iar să nu mă sting

vai mai rău ca un vampir

te-aș iubi totuși pe ring

când te văd nu mai respir

Ard frumoasă ca un rug

doar tăceri ca să distrug

Costel Zăgan, CEZEISME II